Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Buzărnescu (30 ani, 33 WTA), aflată pentru prima oară pe tabloul principal la Roland Garros, a obţinut victoria după o oră şi 37 de minute în faţa numărul patru mondial (23 ani).

Românca a depăşit noi bariere în cariera sa, după ce începea anul trecut de pe locul 541 în lume, iar în urmă cu exact 12 luni se găsea pe 377. Buzărnescu are anul acesta două finale jucate, la Hobart şi Praga, jucând şi o semifinală la Strasbourg.

Svitolina, campioană anul acesta la Brisbane, Dubai şi Roma (după o victorie în finala cu Simona Halep), fusese învinsă anul trecut în sferturi la Paris de Halep.

Ucraineanca a câştigat primul game al meciului, dar apoi Mihaela a luat trei jocuri la rând şi şi-a păstrat avantajul până în finalul setului, salvând şi o minge de break la 3-2.

Buzărnescu a început cu dreptul actul secund, apoi Svitolina a forţat şi a reuşit să ia două game-uri consecutive. Buzărnescu a revenit şi a recuperat break-ul, după un game disputat, la a patra sa şansă. Apoi a fost rândul ei să salveze patru mingi de break, a ratat o şansă de 4-2, iar la 4-4 şi-a pierdut serviciul.

Svitolina a servit pentru set la 5-4, a ratat o minge de set, dar Buzărnescu nu a cedat şi a reuşit să restabilească egalitatea, 5-5. Românca şi-a făcut serviciul şi a revenit pe serviciul adversarei de la 15-40, legând patru puncte consecutive şi încheind cu 7-5.

Buzărnescu a avut 4 aşi, a făcut 3 duble greşeli, a avut procentaje excelente la punctele cu ambele servicii, 66%, respectiv 50%, transformând jumătate din şansele de break (5/10).

Românca a avut 31 de winners şi 38 de erori neprovocate. Svitolina a reuşit 2 aşi, a comis o dublă greşeală, procentajul ei la punctele cu primul serviciu a fost de doar 46%, iar la al doilea a ajuns la 62%, a transformat doar două din cele şapte şanse de break (39%), a avut doar 11 winners şi a făcut 29 de erori neforţate.

Mihaela Buzărnescu şi-a asigurat un cec de 222.000 euro şi 240 de puncte WTA, iar în optimi o va înfrunta, în premieră pe americanca Madison Keys (23 ani, 13 WTA), cap de serie numărul 13, care a dispus de japoneza Naomi Osaka (N.21) cu 6-1, 7-6 (7).

Mihaela Buzărnescu va juca vineri şi la dublu mixt, alături de finlandezul Henri Kontinen, contra perechii Yifan Xu (China)/Oliver Marach (Austria), în primul tur. Buzărnescu este calificată şi în turul al doilea la dublu feminin, alături de Irina Maria Bara.

LIVE TEXT

UPDATE 16:34: VICTORIEEEEEE! Mihaela Buzărnescu obţine calificarea în optimile de finală de la Roland Garros. A învins-o pe Elina Svitolina, favorită 4, cu 6-3, 7-5.

UPDATE 16:27: Buzărnescu - Svitolina 6-3, 6-5. Game Buzărnescu. Mihaela, aproape de o victorie uriaşă.

UPDATE 16:24: Buzărnescu - Svitolina 6-3, 5-5. BREAK Buzărnescu. Mihaela luptă extraordinar şi restabileşte egalitatea.

UPDATE 16:16: Buzărnescu - Svitolina 6-3, 4-5. BREAK Svitolina. Mihaela a ratat o şansă de game şi şi-a pierdut serviciul după un punct pe care l-a dominat autoritar.

UPDATE 16:11: Buzărnescu - Svitolina 6-3, 4-4. Game Svitolina. Ucraineanca îşi face serviciul, chiar dacă Mihaela a ajuns la 30-30.

UPDATE 16:07: Buzărnescu - Svitolina 6-3, 4-3. Game Buzărnescu. Mihaela se impune la 30, după un game pe care l-a controlat, fiind în continuare jucătoarea mai agresivă.

UPDATE 16:03: Buzărnescu - Svitolina 6-3, 3-3. Game Svitolina! Mihaela a avut o şansă uriaşă de a face break-ul, dar a trimis prea lung cu forehand-ul.

UPDATE 15:58: Buzărnescu - Svitolina 6-3, 3-2. Game Buzărnescu. Românca salvează patru mingi de break, dintre care trei consecutive, şi trece din nou în avantaj.

UPDATE 15:52: Buzărnescu - Svitolina 6-3, 2-2. BREAK Buzărnescu. Mihaela reuşeşte un game uriaş şi restabileşte egalitatea.

UPDATE 15:43: Buzărnescu Svitolina 6-3, 1-2. BREAK Svitolina. Mihaela face un game mai slab pe propriul serviciu şi Svitolina reuşeşte primul ei break în acest meci.

UPDATE 15: 39: Buzărnescu - Svitolina 6-3, 1-0. Game Buzărnescu. Mihaela continuă evoluţia la nivel înalt şi îşi face serviciul în debutul setului secund.

UPDATE 15:32: Buzărnescu - Svitolina 6-3. BREAK, SET BUZĂRNESCU!!! Jucătoarea noastră domină primul set, pe care l-a adjudecat în faţa sportivei din Ucraina.

UPDATE 15:28: Buzărnescu - Svitolina 5-3. Game Buzărnescu. Mihaela câştigă un game mai complicat pe propriul serviciu şi e la un singur joc de adjudecarea primului set.

UPDATE 15:22: Buzărnescu - Svitolina 4-3. Game Svitolina. Mihaela este încă în avantaj, după singurul break reuşit în primul set.

UPDATE 15:12: Buzărnescu - Svitolina 3-2. Game Svitolina! Au urmat două game-uri câştigare pe serviciu, dar jocul Mihaelei este în continuare entuziasmant.

UPDATE 15:06: Buzărnescu - Svitolina 2-1. BREAK Buzărnescu. Mihaela joacă la un nivel ridicat şi face break-ul după un punct superb.

UPDATE 15:03: Buzărnescu - Svitolina 1-1. Game Buzărnescu. Românca a jucat superb pe propriul serviciu şi a egalat situaţia pe tabelă.

UPDATE 14:59: Buzărnescu - Svitolina 0-1. Game Svitolina. Sportiva din Ucraina a câştigat categoric primul game al meciului, la 15.

UPDATE 14:55: Mihaela Buzărnescu şi Elina Svitolina au ieşit la încălzire, înainte de meciul din turul 3 de la Roland Garros.

România are trei reprezentante în turul 3 al probei de simplu feminin, la Roland Garros: Mihaela Buzărnescu, Simona Halep şi Irina Begu. Prima va evolua azi, de la ora 15:00, împotriva Elinei Svitolina - a patra favorită. Partida va fi LIVE SCORE pe digisport.ro.

Mihaela Buzărnescu s-a calificat, miercuri, pentru prima oară în runda a treia a turneului de la Roland Garros, după ce a dispus de suedeza Rebecca Peterson cu 6-1, 6-2. Buzărnescu (30 ani, 33 WTA), cap de serie numărul 31, a încheiat conturile după doar 63 de minute cu Peterson (22 ani, 96 WTA).

Mihaela câştigase şi primele două confruntări cu Peterson, cu 6-2, 6-2, anul trecut, în sferturile turneului ITF de la Versmold (Germania, 60.000 dolari), şi anul acesta în sferturile turneului ITF de la Midland (SUA, 100.000 dolari), cu 7-6 (5), 4-6, 6-3.

Buzărnescu şi-a asigurat un cec de 130.000 euro şi 130 de puncte WTA, iar azi, de la ora 14:00, o va întâlni pe ucraineanca Elina Svitolina.

Etichete:

,

,

,

,

,